Hvis dit barn ryger hash, er det bedste, du kan gøre, at indlede en god dialog. I stedet for at blive vred er det bedre at tale stille og roligt om dit barns situation og generelle trivsel.
Det er normalt, at unge prøver at ryge hash på et tidspunkt, og det behøver ikke nødvendigvis resultere i nogle alvorlige problemer.
Er der dog tale om en ung person, som er tynget af problemer f.eks. i form af angst, usikkerhed, problemer i skolen eller ensomhed, er der en øget risiko for, at det kan udvikle sig til et problem, og du bør søge professionel hjælp.